62. ΑΠΟΦΑΣΗ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 1091918/5826-4/0016 της 30 Σεπτ./6 Οκτ. 1993 (ΦΕΚ Β΄ 793) Καθορισμός του ύψους των δικαιωμάτων και εξόδων της διοικητικής εκτέλεσης των δικαιούχων προσώπων και του τρόπου είσπραξης αυτών. Έχοντας υπόψη: 1.Τις διατάξεις του άρθρ. 76 του Ν.Δ. 356/1974ΚΕΔΕ (ΦΕΚ 90/1974 τ.Α΄) όπως αντικαταστάθηκε με το άρθρ. 31 του Νόμ. 1882/1990 (ΦΕΚ 43/1990 τ.Α΄). 2.Τις διατάξεις του άρθρ. 95 του Π.Δ. 16/1989 «Κανονισμός Λειτουργίας των Δημοσίων Οικονομικών Υπηρεσιών και των Τοπικών Γραφείων και καθήκοντα υπαλλήλων αυτών». 3.Το αριθ. 9028/3.7.1993 έγγραφο του Συλλόγου Δικαστικών Επιμελητών Εφετείων Αθήνας–Πειραιά –Αιγαίου–Δωδεκανήσου με το οποίο ζητούν αύξηση των εξόδων και δικαιωμάτων της διοικητικής εκτέλεσης. 4.Την ανάγκη αναπροσαρμογής των εξόδων και δικαιωμάτων της διοικητικής εκτέλεσης. 5.Το γεγονός ότι με την αναπροσαρμογή των εξόδων και δικαιωμάτων αυτών δεν δημιουργείται τελικώς δαπάνη σε βάρος του Κρατικού Προϋπολογισμού, αφού αυτά πληρώνονται μεν αμέσως μετά την διενέργεια των πράξεων από το Δημόσιο. Βεβαιώνονται όμως σε βάρος των οφειλετών κατά των οποίων έγινε η εκτέλεση και εισπράττονται υπέρ του Δημοσίου. 6.Την κοινή απόφαση Υ.2009/20.5.93 του Πρωθυπουργού και του Υπουργού Οικονομικών (ΦΕΚ 525/93 τ.Α.) με την οποία εκχωρούνται αρμοδιότητες στους Υφυπουργούς Οικονομικών, αποφασίζουμε: Ύψος δικαιωμάτων διοικητικής εκτέλεσης και  δικαιούχα πρόσωπα Άρθρ.1.-1.Το ύψος των δικαιωμάτων που καταβάλλονται στους δικαστικούς επιμελητές, για πράξεις διοικητικής εκτέλεσης που ενεργούνται απ’ αυτούς, καθορίζεται ως ακολούθως. Α.Επίδοση α)Για την επίδοση κάθε δικογράφου ή εγγράφου και τη σύνταξη της σχετικής έκθεσης, δρχ. 1.250. β)Σε περίπτωση θυροκόλλησης, για την επίδοση αντιγράφου του θυροκολληθέντος εγγράφου στον Προϊστάμενο του Αστυνομικού Τμήματος ή Σταθμού ή στον Πρόεδρο της Κοινότητας, σύμφωνα με το άρθρ. 128 παρ. 4 του Κ.Πολ.Δικ. και τη σύνταξη της σχετικής απόδειξης δρχ. 250. Σελ. 212,514 Τεύχος 1189-Σελ. 110 γ)Για την παράδοση της έγγραφης με απόδειξη ειδοποίησης στο Ταχυδρομικό Γραφείο, σύμφωνα με το άρθρ. 128 παρ. 4 του Κ.Πολ.Δικ. δρχ. 250. δ)Για τη σύνταξη της βεβαίωσης, σχετικά με την παράδοση της παραπάνω ειδοποίησης στο Ταχυδρομικό Γραφείο δρχ. 250. ε)Για την πρόσληψη μάρτυρα και τη συμμετοχή του στη θυροκόλληση οποιουδήποτε εγγράφου δρχ. 600. Β.Κατάσχεση α)Για την ενέργεια κατάσχεσης κινητών ή ακινήτων η αμοιβή καθορίζεται σύμφωνα με την ακόλουθη κλίμακα. 1.Πάγια αμοιβή για κάθε κατάσχεση δρχ. 5.000. 2.Για βεβαιωμένο ποσό απαίτησης μέχρι 1.000.000 δρχ. υπολογίζεται και προστίθεται ποσοστό αμοιβής 1% και 3.Για βεβαιωμένο ποσό απαίτησης από 1.000.001 δρχ. και άνω υπολογίζεται και προστίθεται ποσοστό αμοιβής 0,50%, το οποίο όμως δεν μπορεί να υπερβαίνει τις δρχ. 30.000. β)Για δικαιώματα του μάρτυρα που προσλαμβάνεται σε κατάσχεση κινητών ή ακινήτων δρχ. 1.500. Γ.Πλειστηριασμός α)Για τη σύνταξη κάθε προγράμματος πλειστηριασμού ή αναπλειστηριασμού δρχ. 2.000. β)Για τη σύνταξη έκθεσης-πράξης τοιχοκόλλησης του προγράμματος πλειστηριασμού κινητών ή ακινήτων δρχ. 1.000. γ)Για δικαιώματα του μάρτυρα που προσλαμβάνεται στην τοιχοκόλληση του προγράμματος πλειστηριασμού κινητών ή ακινήτων δρχ. 600. 25.Γ.β.62 Κώδικας περί Εισπράξεως Δημοσίων Εσόδων Δικαιώματα από την εκτέλεση διαφόρων πράξεων α)Για έρευνα των βιβλίων μεταγραφών, υποθηκών, κατασχέσεων, διεκδικήσεων, μητρώων αεροσκαφών, αυτοκινήτων, νηολογίων, υποθηκολογίων και λοιπών δημοσίων βιβλίων, προς διαπίστωση της περιουσιακής κατάστασης των οφειλετών του Δημοσίου δρχ. 1.000. Το ίδιο ποσό δικαιούται ο δικαστικός επιμελητής και όταν, κατά την έρευνά του στα Υποθηκοφυλακεία δεν διαπιστώσει την ύπαρξη περιουσιακών στοιχείων των οφειλετών. β)Αν η πράξη της εκτέλεσης διαρκέσει δικαιολογημένα περισσότερες από μία ημέρες, για κάθε επιπλέον ημέρα, εισπράττει ο δικαστικός επιμελητής δρχ. 1.200 και κάθε μάρτυρας δρχ. 800. Εξαιρετικά προκειμένου για πράξεις της διοικητικής εκτέλεσης που γίνονται σε νησιά τα οποία δεν έχουν καθημερινή συγκοινωνιακή επικοινωνία με την έδρα του δικαστικού επιμελητή, για κάθε επιπλέον ημέρα εισπράττει ο δικαστικός επιμελητής δρχ. 5.000 και κάθε μάρτυρας δρχ. 5.000. γ)Για τη σύνταξη κάθε έκθεσης, εκτός από την έκθεση επίδοσης δρχ. 300 για το πρώτο φύλλο και δρχ. 150 για κάθε ένα από τα επόμενα φύλλα. δ)Για την έκδοση κάθε αντιγράφου, καθώς επίσης και αντιγράφου κατασχετήριας έκθεσης ή προγράμματος πλειστηριασμού δρχ. 300 για κάθε φύλλο αυτού. ε)Για τη σύνταξη περίληψης κατασχετήριας έκθεσης ή προγράμματος πλειστηριασμού δρχ. 200 για το πρώτο φύλλο και δρχ. 100 για κάθε ένα από τα επόμενα φύλλα. στ)Για τη σύνταξη κάθε αίτησης δρχ. 200. ζ)Για ενέργεια κατάθεσης εγγράφων της εκτέλεσης στον υπάλληλο του πλειστηριασμού δρχ. 200. η)Για μέριμνα δημοσίευσης εγγράφων εκτέλεσης δρχ. 200. θ)Για την έκδοση πιστοποιητικού ή βεβαίωσης δρχ. 200. ι)Για τις εκτός της περιφερείας του Δήμου, που έχει την έδρα του το Πρωτοδικείο, στο οποίο είναι διορισμένος ο δικαστικός επιμελητής, ενεργούμενες επιδόσεις και λοιπές γενικά πράξεις διοικητικής εκτέλεσης, καταβάλλεται, εκτός από τα απαιτούμενα οδοιπορικά έξοδα και πρόσθετη αμοιβή δρχ. 30 για κάθε χιλιόμετρο απόστασης, υπολογιζομένης και της επιστροφής. Η χιλιομετρική απόσταση υπολογίζεται από το κέντρο κάθε Δήμου ή Κοινότητας της έδρας του Πρωτοδικείου ή Ειρηνοδικείου που έχει γραφείο ο δικαστικός επιμελητής σύμφωνα με τους πίνακες χιλιομετρικών αποστάσεων του αρμοδίου Υπουργείου. Επίσης την ίδια αμοιβή δικαιούται και ο μάρτυρας εφόσον είναι υποχρεωτική η παρουσία του στις παραπάνω πράξεις. ια)Για πράξεις της εκτέλεσης που γίνονται τις νυκτερινές ώρες, Κυριακές ή επίσημες αργίες, μετά από ειδική άδεια, τα προβλεπόμενα από την παρούσα δικαιώματα, τόσο για τον δικαστικό επιμελητή όσο και για το μάρτυρα, προσαυξάνονται κατά 50%. 2.Οι συμβολαιογράφοι, για την ενέργεια απ’ αυτούς διαφόρων πράξεων της διοικητικής εκτέλεσης, εισπράττουν το 1/2 των δικαιωμάτων της κοινής εκτέλεσης, για δε τους προσλαμβανόμενους απ’ αυτούς κήρυκες προς ενέργεια κήρυξης σε πλειστηριασμό δρχ. 2.000. Σε περίπτωση ματαίωσης του πλειστηριασμού εισπράττουν για δικαιώματα του κήρυκα το 1/2 των παραπάνω δικαιωμάτων. Ειδικά σε περίπτωση ματαίωσης του πλειστηριασμού λόγω ελλείψεως κήρυκα ο συμβολαιογράφος δεν δικαιούται τα δικαιώματα αυτά. 3.Οι διοριζόμενοι από τον Προϊστάμενο της Δ.Ο.Υ. πραγματογνώμονες στις περιπτώσεις κατά τις οποίες η εκτίμηση της αξίας των κινητών που κατάσχονται απαιτεί ειδικές γνώσεις εισπράττουν από δρχ. 5.000 έως δρχ. 20.000, ύστερα από προηγούμενη έγκριση της Δ/νσης Εισπράξεως Δημοσίων Εσόδων του Υπουργείου Οικονομικών. 4.Τα δικαιώματα, για τους διοριζόμενους φύλακες κατασχεμένων κινητών πραγμάτων, ορίζονται από δρχ. 200 έως 500 για κάθε ημέρα, κατά την κρίση του Προϊσταμένου της Δ.Ο.Υ. και ανάλογα με το είδος της προσφερόμενης υπηρεσίας. Αν ως φύλακας και μεσεγγυούχος ορισθεί ο «καθ’ ου», αυτός δεν δικαιούται των παραπάνω δικαιωμάτων. 5.Τα δικαιώματα, για τον οριζόμενο, σύμφωνα με το άρθρ. 21 παρ. 3 του Ν.Δ. 356/1974, υπάλληλο επί του πλειστηριασμού Ειρηνοδίκη ή Γραμματέα Ειρηνοδικείου ή υπάλληλο της Δ.Ο.Υ. ορίζονται σε δρχ. 3.000. 6.Οι υπάλληλοι των Δημοσίων Οικονομικών Υπηρεσιών για τις ενεργούμενες απ’ αυτούς επιδόσεις και λοιπές γενικά πράξεις διοικητικής εκτέλεσης, εισπράττουν το 1/2 των καθοριζομένων παραπάνω δικαιωμάτων για τους δικαστικούς επιμελητές, εκτός από τα αντιγραφικά δικαιώματα τα οποία δικαιούνται κατά το 1/3 αυτών. 7.Ο εκπρόσωπος του Δημοσίου Προϊστάμενος Δ.Ο.Υ. ή οριζόμενος απ’ αυτόν φοροτεχνικός υπάλληλος, για την παράστασή του σε πλειστηριασμό, που γίνεται σε μη εργάσιμη για τις δημόσιες υπηρεσίες ημέρα, εισπράττει δρχ. 4000 σε περίπτωση ματαίωσης του πλειστηριασμού το 1/2 των δικαιωμάτων αυτών. Αν ο πλειστηριασμός γίνεται σε εργάσιμη για τις δημόσιες υπηρεσίες ημέρα, ο εκπρόσωπος του Δημοσίου για την παράστασή του στον πλειστηριασμό αυτό δικαιούται ποσό δρχ. 2.500. Ύψος εξόδων διοικητικής εκτέλεσης και  δικαιούχα πρόσωπα Άρθρ.2.-1.Τα οδοιπορικά έξοδα που πραγματοποιούνται από τους επιμελούμενους πράξεις κατάσχεσης ή για την περαίωση άλλων πράξεων της διοικητικής εκτέλεσης, καθορίζονται με βάση την ισχύουσα κάθε φορά σχετική απόφαση του Υπουργού Μεταφορών και Επικοινωνιών, δικαιούχοι δε αυτών είναι  οι  κατά  περίπτωση  καταβάλλοντες  αυτά δικαστικοί (Αντί για τη σελ. 212,515) Σελ. 212,515(α) Τεύχος 1241-Σελ. 17 Κώδικας περί Εισπράξεως Δημοσίων Εσόδων 25.Γ.β.62 επιμελητές, υπάλληλοι των Δημοσίων Οικονομικών Υπηρεσιών και λοιπά όργανα της διοικητικής εκτέλεσης. 2.Τα έξοδα δημοσίευσης δια του Τύπου των διαφόρων εγγράφων της διοικητικής εκτέλεσης, καθορίζονται με βάση την ισχύουσα κάθε φορά διατίμηση και δικαιούχοι αυτών είναι οι εκδότες των οικείων Εφημερίδων ή δελτίων. 3.Σε περίπτωση καταβολής των πιο πάνω εξόδων από τον Προϊστάμενο της Δημόσιας Οικονομικής Υπηρεσίας ή όργανο της διοικητικής εκτέλεσης, δικαιούχοι των εξόδων αυτών είναι τα πρόσωπα αυτά. 4.Τα ταχυδρομικά τέλη της αποστελλόμενης με απόδειξη ειδοποίησης, σύμφωνα με το άρθρ. 1 παρ. 1 περίπτωση Αγ της παρούσης απόφασης καθορίζονται με βάση την ισχύουσα κάθε φορά απόφαση του Υπουργού Μεταφορών και Επικοινωνιών και δικαιούχοι αυτών είναι οι κατά περίπτωση καταβάλλοντες αυτά δικαστικοί επιμελητές και λοιπά αρμόδια όργανα της διοικητικής εκτέλεσης. 5.Τα σχετικά έξοδα μεταφοράς των κατασχεθέντων καθορίζονται ύστερα από συμφωνία μεταξύ του Προϊσταμένου της Δ.Ο.Υ. και του προσώπου ή των προσώπων που χρησιμοποιούνται για τη μεταφορά. 6.Τα μισθώματα των χρησιμοποιουμένων ακινήτων προς φύλαξη των κατασχεμένων, καθορίζονται ύστερα από συμφωνία του Προϊσταμένου της Δ.Ο.Υ. και του εκμισθωτή. Τρόπος είσπραξης των εξόδων και δικαιωμάτων διοικητικής εκτέλεσης Άρθρ.3.-1.Η είσπραξη των εξόδων και δικαιωμάτων της διοικητικής εκτέλεσης πραγματοποιείται, αφού αυτά προηγούμενα εκκαθαριστούν και προσδιοριστούν σύμφωνα με το άρθρ. 77 του Ν.Δ. 356/74 και βεβαιωθούν ως δημόσια έσοδα σύμφωνα με το άρθρ. 78 του ίδιου Ν.Δ/τος, προσκομίζοντας προς τούτο οι δικαιούχοι στην αρμόδια Δ.Ο.Υ. ως δικαιολογητικά τα ακόλουθα: α)Κατάσταση σε έξι (6) αντίγραφα–που εκδίδεται από το δικαιούχο και θεωρείται, μετά από έλεγχο του Προϊσταμένου του δικαστικού τμήματος, από τον Προϊστάμενο της οικείας Δημόσιας Οικονομικής Υπηρεσίας και η οποία περιέχει για κάθε οφειλέτη αναλυτικά και στο σύνολο τα δημιουργηθέντα σε βάρος του έξοδα και δικαιώματα. β)Αντίγραφο της κατά το άρθρ. 77 του Ν.Δ. 356/74 απόφασης του Ειρηνοδίκη η περίληψη αυτής, η οποία μπορεί και να καταχωρείται στην παραπάνω κατάσταση. Σελ. 212,516(α) Τεύχος 1241-Σελ. 18 γ)Απόδειξη παροχής υπηρεσιών του δικαιούχου και στην περίπτωση κατά την οποία δεν είναι υποχρεωμένος στην έκδοση τέτοιας απόδειξης, απόδειξη είσπραξης. δ)Διπλότυπο είσπραξης των νομίμων κρατήσεων. Από τις παραπάνω καταστάσεις η πρώτη χρησιμεύει ως τίτλος βεβαίωσης, η δεύτερη επισυνάπτεται στο αντίγραφο της περιληπτικής κατάστασης βεβαίωσης που προορίζεται για το Ελεγκτικό Συνέδριο και οι άλλες δύο αποστέλλονται από τη Δημόσια Οικονομική Υπηρεσία στην αρμόδια Υπηρεσία Εντελλομένων Εξόδων μαζί με την απόδειξη παροχής υπηρεσιών ή την απόδειξη είσπραξης του δικαιούχου, το διπλότυπο είσπραξης των νομίμων κρατήσεων που έγιναν και την πιο πάνω απόφαση του Ειρηνοδίκη, αν δεν έχει καταχωρηθεί περίληψη αυτής στις παραπάνω καταστάσεις. 2.Τα έξοδα και δικαιώματα εκτέλεσης πληρώνονται από τον Προϊστάμενο της Υπηρεσίας που επισπεύδει την εκτέλεση. 3.Σε περίπτωση εκτέλεσης για είσπραξη εσόδων Νομικών Προσώπων ή Τρίτων, που τα έσοδά τους βεβαιώνονται, σύμφωνα με τις ισχύουσες διατάξεις, στις Δημόσιες Οικονομικές Υπηρεσίες, τα έξοδα και δικαιώματα της εκτέλεσης εκκαθαρίζονται κατά τα αναφερόμενα στην παρ. 1 του άρθρου αυτού και καταβάλλονται στον δικαστικό επιμελητή από το Νομικό πρόσωπο ή Τρίτου δια λογαριασμό του οποίου γίνεται η εκτέλεση. 4.Όπου στην παρούσα απόφαση αναφέρεται Προϊστάμενος Δ.Ο.Υ. ή υπάλληλος Δ.Ο.Υ. εννοείται σε περίπτωση που η εκτέλεση επισπεύδεται από Τελωνείο ή άλλη Υπηρεσία ο Προϊστάμενος ή υπάλληλος Τελωνείου ή της Υπηρεσίας που επισπεύδει την εκτέλεση. Άρθρ.4.-Η ισχύς της παρούσας απόφασης αρχίζει από την πρώτη του μήνα που ακολουθεί την ημερομηνία δημοσίευσής της στην Εφημερίδα της Κυβερνήσεως και αφορά πράξεις εκτέλεσης που γίνονται από την ημερομηνία αυτή και μετά, οπότε παύει να ισχύει η αριθ. 2036209/52444/0016/31.5.90 Α.Υ.Ο. (ΦΕΚ 386/29.6.90 τ.Β΄) απόφασή μας περί καθορισμού του ύψους των δικαιωμάτων και εξόδων της διοικητικής εκτέλεσης των δικαιούχων προσώπων και του τρόπου είσπραξης αυτών. 62α. ΑΠΟΦΑΣΗ ΥΠΟΥΡΓΟΥ ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ Αριθ. Υ4α/9848 της 12/17 Νοεμ. 1993 (ΦΕΚ Β΄ 857) Καθορισμός της διαδικασίας χορήγησης βεβαίωσης από τα Νοσηλευτικά Ιδρύματα, σε επιχειρήσεις, για απαιτήσεις που δημιουργήθηκαν από διάθεση σ’ αυτά ιατροφαρμακευτικού υλικού. 25.Γ.β.62α Κώδικας περί Εισπράξεως Δημοσίων Εσόδων 